Liečivá rastlina

Liečivá rastlina je divo rastúca alebo pestovaná rastlina, ktorá obsahuje v koreňoch, listoch,
kvetoch rôzne fyziologicky účinné látky (alkaloidy, glykozidy, éterické oleje, horčiny, slizovité látky a pod.) a používané na liečenie, fytoterapiu. Mnohé liečivé rastliny sú jedovaté, ak sa použijú vo vyššej koncentrácii. Používajú sa čerstvé, sušené alebo inak spracované, napr. ako čaj (odvary, nálevy), obklady, výplachy, alebo na výrobu galenických prípravkov a liečív.

Je známych asi 10 000 liečivých rastlín. Sušená liečivá rastlina sa nazýva rastlinná droga. Zo sušenej liečivej rastliny sa vyrábajú lieky. V minulosti sa rastlinné drogy používali ako lieky vo forme čajov, liečivých odvarov alebo čerstvej šťavy. V súčasnosti sa z drog získavajú obsahové látky napr. alkaloidy, saponíny, éterické oleje.

 Účinné látky v liečivých rastlinách 
Najdôležitejšie obsahové látky obsiahnuté v liečivých rastlinách podľa farmaceutických účinkov sú napr. alkaloidy, éterické oleje, saponíny atď.

Alkaloidy sú dusíkaté zlúčeniny. Majú heterocyklickú štruktúru. V rastlinách sa nachádzajú v podobe organických solí. Sú dobre rozpustné vo vode. Triviálny názov sa odvodzuje od rastliny, v ktorej bol prvýkrát objavený. Niektoré alkaloidy patria k prudkým jedom. Patria k nim aj látky ktoré vyvolávajú závislosť. Sú to látky ako kofeín, kokaín atď.

Éterické oleje príjemne voňajú. Vo vode sú málo rozpustné. Získavajú sa z čerstvých rastlín. Súčasťou éterických olejov sú monoterpény a sekviterpény. Niektoré éterické oleje môžu podráždiť pokožku.

Saponíny – názov je odvodený od slova pena. Dokážu peniť ako mydlo. Z chemickeho hľadiska sa delia na steroidné a triterpenové saponíny. Pomáhajú sťahovať zápal, ale dráždia obličky.

 Niektoré najvýznamnejšie liečivé rastliny 

pŕhľava dvojdomá (Urtica dioica L.)  je to dvojdomá rastlina. Má pŕhlivé chĺpky. Listy má protistojné srdcovité a vrúbkované. Plody sú nažky. Vyskytuje sa v lužných lesoch a lesoch. Účinne látky sú napr. flavonoidy, histamín, kyselina mravčia. Pomáha liečiť žalúdočné ťažkosti, ochorenia obličiek. Pomáha liečiť anémiu – málokrvnosť.
hluchavka biela (Lamium album) je stredne vysoká rastlina. Listy má srdcovité. Kvety špinavobiele. Vyskytuje sa v lesoch a na vlhkých miestach. Účinné latky sú napr. flavonoidy. Pomáha liečiť nespavosť.
rumanček kamilkový (Matricaria recutita) je rozkonárená rastlina. Má biele úbory kvetov. Vyskytuje sa na poliach. Účinná látka je napr. éterický olej. Pomáha liečiť kŕče, nespavosť.
dúška tymianová (Thymus vulgaris) je nízky poloker. Má drobné oválne listy. Kvety sú malé a majú fialové zafarbenie. Rastie hojne na lúkach. Účinná látka je napr. éterický olej. Pomáha liečiť ochorenia dýchacích ciest.

 Zdroje 
 KREJČA, J., MACKU, J. 1987. Atlas liečivých rastlín. vyd. Bratislava: Vydavateľstvo Slovenskej Akadémie vied, 1987. 25.07. 2016 12:50. [cit. 2016-07-25].
 SCHÖNFELDER, I. – SCHÖNFELDER, P. 2010. Ottov sprievodca prírodou: Liečivé rastliny. vyd. Praha: Ottovo nakladateľství, 2010, 2014. ISBN 978-80-7360-589-6.  25.07. 2016 13:16. [cit. 2016-07-25].
 TREBENOVÁ, M. 1991. Zdravie z Božej lekárne. vyd. Bratislava: Ikar, 1991. 98 s. ISBN 80-7118-012-2. 25.07. 2016 13:31. [cit. 2016-07-25].

 Pozri aj 
 Bylinkárstvo
 Bylinkár
 Fytoterapia

 Externé odkazy 


Kategória:Alternatívna medicína